मैया मिरु एबसु नि सोलोंथाय नेहाथारि कास्तम बसुतारि बिथाङा बुंदों एबसु आ आरय सम गुन गोनां फरायसा सोरजिनायाव गोसो होगोन होननानै। अदालगुरि जिला एबसु नि बान्जायनायाव आरो भेरगांव दखरा एबसु नि हेफाजाबाव भेरगांवनि के के बरुवा हिनजावसा गौजौ फरायसालियाव मोनसे सोलोंथाय सांग्रांथि मेल खुंदोंमोन। गुबैयै बे म्ल आव 2021 मयथायनि मेत्रिक आनजादआव जिरायगोन फरायसाफोरखौ लानानै सावरायनाय जायो। बिथाङा बुंदों, बि टि आर गोरोबथा नि गेजेरजों बे ओनसोलाव गोबां गोजौ थाखो नि फसंथानफोर गायसननाय जागोन, बेनिखायनो दानि फरायसाफोरा खाफाल गोनां होनना बुंदों आरो मेत्रिक आनजादखौ उथ्रिनानै बिगियान फरायना नित आई आई टि बायदियाव जायगा आवग्रिनांगोन होनना बुंदों, लोगोसे आई पि एस आई ए एस अफिसार जानो नांगोन होनना बो बुंदों।